stanford-oval/wikipedia huggingface dataset:
תומאס גולד
מורשת אקדמית

לאורך הקריירה האקדמית שלו זכה גולד במספר פרסים וכיבודים. הוא היה עמית של החברה המלכותית לאסטרונומיה (1948), החברה המלכותית (1964), האיחוד הגאופיזי האמריקאי (אנ') (1962), האקדמיה האמריקאית לאמנויות ולמדעים (1974), והחברה האמריקאית לאסטרונאוטיקה (אנ'), חבר בחברה הפילוסופית האמריקאית (1972), האקדמיה הלאומית למדעים (ארצות הברית) (1974) והאקדמיה הבינלאומית לאסטרונאוטיקה (אנ'), ועמית כבוד של טריניטי קולג', קיימברידג' (1986). בנוסף, כיהן כנשיא האגודה האסטרונומית בניו יורק בין השנים 1981 ל--1986. גולד זכה בפרס ג'ון פרדריק לואיס מטעם האגודה הפילוסופית האמריקאית בשנת 1972 על מאמרו "הטבע של שטח פני הירח: עדויות אחרונות" ופרס הומבולדט (אנ') מטעם קרן אלכסנדר פון הומבולדט (אנ') בשנת 1979. בשנת 1985 זכה גולד במדליית זהב של החברה המלכותית לאסטרונומיה היוקרתית. גולד לא זכה בתואר דוקטור, אך קיבל תואר דוקטור לשם כבוד למדעים מאוניברסיטת קיימברידג' בשנת 1969.
האסטרופיזיקאים ג'פרי ומרגרט ברבידג' ציינו כי גולד "היה אחד הפיזיקאים המצטיינים של זמנו" וכי "הרבגוניות שלו הייתה ללא תחרות". בהקדמה לספרו של גולד "הביוספירה החמה העמוקה", קבע הפיזיקאי התאורטי פרימן דייסון, "התאוריות של גולד תמיד מקוריות, תמיד חשובות, בדרך כלל שנויות במחלוקת - ובדרך כלל נכונות".
בכתב העת Nature כתב הרמן בונדי "טומי גולד ייזכר זמן רב כמדען יחיד במינו, שנכנס לכל תחום שבו חשב שקיימת אפשרות שמתעלמים ממנה. הוא היה יוצא דופן גם בעבודה בעיקר תאורטית, אך השתמש במתמטיקה מועטה, אך הסתמך במקום זאת על הבנתו האינטואיטיבית העמוקה של הפיזיקה". סטנלי פ. דרמוט (Stanley F. Dermott) כתב "טומי היה איש נאה, מקסים ונדיב ועמית נאמן שיצר חברויות רבות לאורך זמן. דובר שנון ורהוט, הוא נחשב בעיני חלקם כאל אדם בעל רעיונות מדעיים עצמאיים שפרח כשחלקו על רעיונותיו. במציאות הוא היה איקונוקלסט שכוחו היה בניתוח חודר של ההנחות שעליהן מבוססות כמה מהתיאוריות החשובות ביותר שלנו." אנתוני טאקר מ"הגרדיאן" אמר, "לאורך כל חייו הוא היה צולל לטריטוריה חדשה כדי לפתוח בעיות שלא נראו על ידי אחרים - בביופיזיקה, אסטרופיזיקה, הנדסת חלל או גאופיזיקה. הוא היה שנוי תמיד במחלוקת. כבעל אינטואיציה מדעית עמוקה וראש פתוח, הוא בדרך כלל בסופו של דבר קרא תיגר על ההנחות המוערכות של אחרים, ולמורת רוחו של הממסד המדעי, לעיתים קרובות מצא שהן לקויות. שיעור קומתו והשפעתו היו בינלאומיים". הביולוג של הרווארד, סטיבן ג'יי גולד, תייג את גולד כ"אחד המדענים האיקונוקלסטיים ביותר באמריקה". גאולוגים כמו הרמון קרייג וג'ון האנט לגלגו על גולד. הם התנגדו בתוקף לתאוריית הנפט האנאורגני של גולד. אחרים אף פתחו בקמפיינים כדי למנוע מגולד לפרסם את ממצאיו.
חייו האישיים

גולד התחתן עם אשתו הראשונה, מרל אלינור טוברג (Merle Eleanor Tuberg), אסטרופיזיקאית אמריקאית שעבדה עם סוברהמניאן צ'נדראסקאר, בקיימברידג' בשנת 1947. נולדו להם שלוש בנות - לינדה, לוסי וטניה. לאחר שהתגרש ממנה, התחתן גולד עם קרוול לי בייר (Carvel Lee Beyer) בשנת 1972. נולדה להם בת אחת, לורן.
תומאס גולד נפטר בגיל 84 מסיבוכים עקב מחלת לב, במרכז הרפואי קיוגה באית'קה, במדינת ניו יורק. הוא נקבר בבית העלמין פלזנט גרוב באית'קה. הוא הותיר אחריו אישה, ארבע בנותיו ושישה נכדים.
הערות שוליים

↑  Who Was Tommy Gold?
1 2  Bondi, H. (2006). "Thomas Gold. 22 May 1920 – 22 June 2004: Elected FRS 1964". Biographical Memoirs of Fellows of the Royal Society. 52: 117–135. doi:10.1098/rsbm.2006.0009.
1 2 3 4 5 6 7 8 9 10 11 12 13 14  Burbidge, Geoffrey; Burbidge, Margaret (2006), "Thomas Gold, 1920–2004", Biographical Memoirs, 88: 1–15
1 2  Thomas Gold Obituary
1 2  The Steady-State Theory of the Expanding Universe
↑  Pearce, Jeremy (June 24, 2004), "Thomas Gold, Astrophysicist And Innovator, Is Dead at 84", The New York Times
↑  T. Gold, Motions in the magnetosphere of the Earth
↑  Theoretical Astrophysicist Thomas Gold Dies at 84
1 2 3 4  Ken Ringle, A Scientific Heretic Delves Beneath the Surface
1 2 3 4  Geoffrey P. GLASBY, Abiogenic Origin of Hydrocarbons: An Historical Overview
↑  Christopher Cooper, Odd Reservoir Off Louisiana Prods Oil Experts to Seek a Deeper Meaning
↑  Gregg Laskoski, Abiotic Oil a Theory Worth Exploring
1 2  Neil DeRosa, Black Gold: Thomas Gold’s Deep Hot Biosphere and the Deep-Earth theories of the Origin of Petroleum
↑  Plagiarism Overview
↑  Simon A. Cole, Which Came First, the Fossil or the Fuel?
↑  Henrik Drake et al, Timing and origin of natural gas accumulation in the Siljan impact structure, Sweden
↑  T Gold, The deep, hot biosphere.
↑  "Video: Freeman Dyson on Tommy Gold, hearing mechanism, and abiogenic oil". youtube.
↑  Daniel R. Colman, The deep, hot biosphere: Twenty-five years of retrospection
| --- | --- |
בקרת זהויות :  NLI: 987007261854105171  PLWABN: 9810696567805606  BnF: cb144131238 (data)  CiNii: DA03108058  dblp: 64/6255  GND: 118696114  ISNI: 0000 0001 1072 5214  LCCN: n82060311  MGP: 84584  NDL: 00467275  NKC: uk20191040918  NLK: KAC2022E2836  NTA: 073033278  RERO: 02-A003305304  SELIBR: 188366  SNAC: w67x3zx4  SUDOC: 069380066  VIAF: 79180248   WorldCat (עם VIAF): 79180248 
גילוי פולסר עם פעימה של 0.033 שנייה בערפילית הסרטן תרם לקבלה של התאוריה של גולד על פולסרים.
טביעת המגף של טייס נחתת הירח באז אולדרין על פני הירח. אולדרין צילם טביעת מגף זו ב-20 ביולי 1969, כחלק מחקירות מכניקת הקרקע של פני הירח.
תולעי צינור ניזונים ממעשנה שחורה, סוג של נביעה הידרותרמית
אגם סיליאן בשוודיה הוא אגם גדול שנוצר ממכתש פגיעה שנסחף, טבעת סיליאן, שנוצרה על ידי פגיעת מטאוריט לפני כ-370 מיליון שנה. גולד הציע אגם זה כמקום הסביר ביותר לבדוק את ההשערה על מקור הנפט מכיוון שזה היה אחד המקומות הבודדים בעולם בהם תשתית הגרניט נסדקה במידה מספקת כדי לאפשר לנפט לחלחל כלפי מעלה מהמעטפת.
קרל סייגן, שנשכר על ידי גולד לאחר שסייגן לא קיבל קביעות באוניברסיטת הרווארד בשנת 1968
Tutu

Tutu (בעברית: את/ה-את/ה) הוא סינגל שהוקלט על ידי הזמר-יוצר קמילו ביחד עם הזמר-יוצר פדרו קאפו. השיר יצא לאור ב-9 באוגוסט 2019, על ידי חברות התקליטים היצ'ו א מאנו מיוזיק וסוני מיוזיק לטין, כסינגל שלא מתוך אלבום.
השיר הגיע למקום הראשון במצעד השירים של ארגנטינה, והראשון במצעד השירים של מקסיקו.
וידאו קליפ

הווידאו קליפ הרשמי שיצא עבור השיר הועלה לערוץ היוטיוב של קמילו ב-9 באוגוסט 2019, בסמוך לצאתו של השיר כסינגל. הקונספט של הקליפ הוא תחרות כישרונות. בתחילת הקליפ, ניתן לראות את Evaluna montaner (אשתו של קמילו), פדרו קאפו ושופטת נוספת יושבים וצופים באנשים המציגים את כישרונותיהם.
נכון לאוקטובר 2019, מונה הצפיות של הקליפ עומד על כ-180 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אורוגוואי | מוניטור לטינו | 1 |  |
|  איטליה | מצעד הסינגלים האיטלקי | 97 |  |
|  אל סלוודור | מוניטור לטינו | 2 |  |
|  אקוודור | מוניטור לטינו | 5 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 14 |  |
|  ארצות הברית | מצעד השירים הלטיניים | 16 |  |
|  ארצות הברית | מצעד האירפליי הלטיני | 10 |  |
|  בוליביה | מוניטור לטינו | 4 |  |
|  ברזיל | טופ 100 ברזיל | 91 |  |
|  גואטמלה | מוניטור לטינו | 1 |  |
|  ונצואלה | רקורד ריפורט | 2 |  |
|  מקסיקו | טופ 100 – מקסיקו | 1 |  |
|  ניקרגואה | מוניטור לטינו | 14 |  |
|  ספרד | PROMUSICAE | 8 |  |
|  פוארטו ריקו | מוניטור לטינו | 4 |  |
|  פנמה | מוניטור לטינו | 4 |  |
|  פרגוואי | מוניטור לטינו | 1 |  |
|  פרו | מוניטור לטינו | 3 |  |
|  צ'ילה | צ'ילה טופ 20 | 1 |  |
|  קולומביה | נשיונל-רפורט | 2 |  |
|  קוסטה ריקה | מוניטור לטינו | 3 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארגנטינה | ארגנטינה הוט 100 | 24 |  |
|  פורטוגל | מצעד הסינגלים הפורטוגזי | 793 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | יהלום (לטיני) | 600,000 |
| ברזיל (Pro-Música Brasil) | פלטינה 2× | 80,000 |
| מקסיקו (AMPROFON) | יהלום + פלטינה 3× | 480,000 |
| ספרד (PROMUSICAE) | פלטינה 2× | 80,000 |
 מכירות + הזרמת מדיה בלבד
רמיקס

בספטמבר 2019, התפרסמו שמועות על כך ששאקירה תשתתף ברמיקס מחודש של השיר. בהמשך, הודיעה באופן רשמי כי במהלך אוקטובר 2019, הרמיקס יופץ בכל רחבי העולם. לבסוף, ב-15 באוקטובר 2019, יצא לאור הרמיקס כסינגל על ידי חברת התקליטים סוני מיוזיק לטין.
וידאו קליפ

טרם יצא הווידאו קליפ הרשמי של הרמיקס, העלה קמילו לערוץ היוטיוב שלו את האודיו הרשמי של השיר. באודיו מוצגת עטיפתו של הסינגל, תוך שלאורכו ניתן להבחין בבועת סבון שזזות מפעם לפעם. ביממה הראשונה של האודיו ביוטיוב, מונה הצפיות שלו עמד על קרוב ל-4 מיליון צפיות.
נכון לספטמבר 2020, מונה הצפיות של האודיו עומד על כ-88 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אורוגוואי | מוניטור לטינו | 1 |  |
|  אל סלוודור | מוניטור לטינו | 2 |  |
|  אמריקה הלטינית | מוניטור לטינו | 2 |  |
|  אקוודור | מוניטור לטינו | 1 |  |
|  ארגנטינה | ארגנטינה הוט 100 | 1 |  |
|  ארצות הברית | בילבורד הוט 100 | – |  |
|  ארצות הברית | רולינג סטון טרנדינג 25 | 19 |  |
|  בוליביה | מוניטור לטינו | 3 |  |
|  גואטמלה | מוניטור לטינו | 1 |  |
|  הונדורס | Honduras Top 50 | 17 |  |
|  ונצואלה | רקורד ריפורט | 2 |  |
|  מקסיקו | טופ 100 – מקסיקו | 4 |  |
|  ניקרגואה | מוניטור לטינו | 14 |  |
|  ספרד | PROMUSICAE | 98 |  |
|  פוארטו ריקו | מוניטור לטינו | 4 |  |
|  פנמה | מוניטור לטינו | 3 |  |
|  פרגוואי | מוניטור לטינו | 1 |  |
|  פרו | מוניטור לטינו | 3 |  |
|  צ'ילה | צ'ילה טופ 20 | 1 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 3 |  |
היסטוריית יציאות לאור

| מדינה | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| עולם | 9 באוגוסט 2019 | הזרמת מוזיקה • הורדה דיגיטלית | היצ'ו א מאנו מיוזיק • סוני מיוזיק לטין | רגילה |  |
| עולם | 15 באוקטובר 2019 | הזרמת מוזיקה • הורדה דיגיטלית | סוני מיוזיק לטין | רמיקס |  |
אופניים חשמליים

אופניים חשמליים מתקפלים קטנים. המנוע בגלגל הקדמי – הסוללה מעל לסבל שמעל הגלגל האחורי.
אופניים חשמליים בשימוש כונן של מגן דוד אדום בירושלים
אופניים חשמליים הם אופניים ממונעים באמצעות מנוע חשמלי המקבל כוח מסוללה חשמלית.
בחלק מהדגמים יכול הרוכב להיעזר במנוע גם כאשר הוא אינו מדווש, ובדגמים אחרים המנוע מופעל רק בעת הדיווש. אופניים חשמליים נבדלים מאופנועים בחולשת המנוע (רוב הדגמים מגיעים למהירות של 20–25 קמ"ש עם הספק של 180–500 ואט), וביכולתו של הרוכב לנוע גם באמצעות דיווש בלבד. אופניים חשמליים הם סוג של רכב חשמלי.
יתרונם של אופניים חשמליים הוא באפשרות לנסוע למרחקים גדולים ובמהירות – וזאת כמעט ללא מאמץ. ההבדל בין המאמץ הנדרש לצורך נסיעה על אופניים חשמליים, לעומת אופניים, מאפשר שימוש בהם למטרת הגעה נינוחה אל היעד תוך הגדלת טווחי ניידות ומנגיש אותם כאמצעי תחבורה גם עבור אנשים בעלי כושר גופני מוגבל. בכך הם מהווים חלופה אפשרית לאמצעי תחבורה יקרים, עמוסים או מזהמים.
עם פיתוחן של סוללות קלות משקל ובעלות כושר אגירה משופר. גורם נוסף לעלייה בפופולריות שלהם הוא עידוד חקיקתי של מדינות מפותחות כגון ארצות הברית, קנדה, יפן והממלכה המאוחדת, להשתמש באופניים הללו. בסין השימוש באופניים חשמליים נפוץ בין היתר הודות לחוקים המגבילים את תנועת המכוניות בערים, ולמחירן הנמוך יחסית של האופניים החשמליים.
המערכת החשמלית מורכבת מסוללה, מטען, מנוע, בקר מנוע, ידית תאוצה, ידיות למעצורים, חיישן דיווש/חיישני כוח ואמצעי תאורה.
ישנם שני דגמים עיקריים של אופניים חשמליים – אופניים עם המנוע בגלגל ואופניים בהם המנוע משולב במערכת ההילוכים. אחד היתרונות של הסוג הראשון הוא בפעולה שקטה יותר של המנוע, בעוד שהסוג השני נהנה מיכולת התאמת העומס על המנוע לתוואי השטח כמו עליות ומישור. מערכות המתחברות להילוכים מצריכות, על פי רוב, הכנסת שינויים בציר הדוושות המרכזי, ואילו מערכות האב מוטור (מנוע בגלגל האופניים) מצריכות החלפת גלגל אחורי או קדמי לגלגל בו מותקן המנוע.
נסיעה על אופניים חשמליים מותרת בישראל החל מגיל 16. עם זאת, אין זה נדיר לראות נוער וילדים מתחת לגיל זה משתמש באופניים חשמליים.
ניתן להסב אופניים רגילים לחשמליים, אך פעולה זו אינה חוקית בישראל.
מרכיבים עיקריים > סוללה

הסוללות המקובלות כיום הן סוללות יוני ליתיום, המספקות זרם עבודה וטווחי נסיעה גדולים, עם משקל קטן וממדים פיזיים קטנים יחסית. בעבר היה נהוג להשתמש במצברי עופרת-חומצה אך מצברים אלה כבדים יתר על המידה ואינם מספקים את הכוח הדרוש למנועים גדולים.
סוללות הליתיום המיושנות היו נוטות להתלקח בעת התחממותן, ומשקלן העצמי היה גדול יחסית לטכנולוגיה החדשה. בשנים האחרונות תפסה תאוצה הטכנולוגיה החדשה של סוללת יוני ליתיום הבטוחה יותר לשימוש, ומגיעה עם בקר טעינה/פריקה פנימי, המגן עליה ועל הרוכב מפני התלקחות.
מתחי הסוללות המקובלים הם 24V,‏ 36V ו-48V, וקיבולת הסוללה נמדדת באמפר שעה (Ah), כך שככל שהקיבולת עולה כך גם כמות החשמל הנאגרת בה, בא ביחס ישיר לטווח הנסיעה האפשרי בכל טעינה.
אורך חיי הסוללה נמדד במספר מחזורי הטעינה, ונע בין 200 ל-800 מחזורי טעינה מלאים.
מקובל כי כמות האנרגיה הטמונה באמפר שעה אחת של סוללה באופניים תקניים במשקל עד 30 ק"ג עם רוכב במשקל של 75 ק"ג תספיק לרכיבה של כ-3 ק"מ במישור.[דרוש מקור]
הסוללות בנויות ממספר תאי סוללה גליליים, המחוברים בצורה טורית ומקבילית משולבת. החיבור המקבילי מספק תוספת קיבולת, והחיבור הטורי מספק תוספת מתח.
הסוללה היא המרכיב היקר ביותר באופניים החשמליים, וכן הרגיש ביותר לשינויי טמפרטורה וזעזועים. כדי לאפשר טעינת הסוללה גם מבלי לקרב את האופניים למקור החשמל, נהוג לאפשר שליפה והרכבה מהירים של הסוללה מהאופניים. שליפת הסוללה נותנת הגנה מסוימת לגנבות כאשר האופניים נקשרים מחוץ לבית.
מרכיבים עיקריים > בקר סוללה BMS

סוללת הליתיום זקוקה למערכת ניהול סוללה, כדי לשמור על איזון מתח כל התאים הטוריים, ולספק הגנת זרם/מתח נמוך.
תאי הליתיום מיועדים לעבוד בטווח מתחים של 2.9–4.2 וולט, וכל חריגה מטווח מתחים זה תגרום לקלקול התא ולהוצאתו מכלל שימוש.
בקר הסוללה BMS הוא רכיב אלקטרוני המחובר לכל שורת תאי הסוללה הטוריים, וגם מפקח על הקוטב השלילי הראשי היוצא מהסוללה (-).
בקר הסוללה מבצע איזון מתח לתאי הסוללה במהלך כל טעינה, מגן מפני עומס יתר (בקרת זרם), מגן מפני יתר מתח (פריקת זרם באמצעות נגדי פיזור חום), ומגן מפני מתח תאים נמוך, בניתוק שער פריקת הזרם הראשי כאמצעי הגנה מרכזי, שישוב להעביר זרם רק לאחר חיבור הסוללה למטען.
בשנים האחרונות, פרצו מעל מאה דליקות בעקבות הטענת סוללות בצורה לא בטוחה.
מרכיבים עיקריים > מטען סוללה

מטען הסוללה הוא יחידה חשמלית-אלקטרונית המספקת את זרם הטעינה שטוען את הסוללה.
המטענים המקובלים מתחברים לרשת החשמל וממירים את זרם החילופין לזרם ישר, תוך כדי שהם דואגים להגביל את מתח וזרם הטעינה כדי לשמור על תקינות הסוללה.
סוללות ליתיום דורשות מטענים עם מתח מקסימלי מדויק, יחסית למטעני העופרת-חומצה.
טווחי מתח המטענים מקבילים למתח הסוללה ומותאמים בצורה מדויקת בהתאם למספר וסוג התאים שבתוכה.
מרכיבים עיקריים > המנוע

המנוע הוא המכלול המספק את כוח התנועה של האופניים החשמליים, הוא ממיר אנרגיה חשמלית לאנרגיית תנועה באמצעות יצירת שדה מגנטי של דחיפה-משיכה.
טווח הספק המנועים נע לרוב בין 180W ל-500W, ומתחלק לשלושה טווחי מתחים עיקריים: 24V,‏ 36V,‏ 48V.
קיימים גם מנועים בעלי הספקים גדולים יותר, והם דורשים התקנה מיוחדת וגלגלים מחוזקים אך אינם חוקיים בישראל.
המנוע מקבל את הכוח החשמלי מבקר המנוע ובמקביל משדר אליו את מיקום הרוטור (החלק הנע) באמצעות חיישני תנועה המותקנים לרוב בתוך גוף המנוע.
המנוע בנוי מחלק נע הנקרא רוטור ומחלק נייח הנקרא סטטור ומחובר לשלדת האופניים.
קיימים בעיקר שני סוגי מנועים חשמליים המותקנים באופניים חשמליים. מנוע מברשות (brush motor) ומנוע חסר מברשות (brushless motor). מנוע המברשות מורכב מסלילים וחלקי מתכת היוצרים שדות מגנטיים מנוגדים בכיוון סיבובו, מנוע חסר מברשות הוא מנוע המורכב מחלקי מתכת, מגנטים וסלילים היוצרים שדות מגנטיים מנוגדים בכיוון סיבובו.
מנועי המברשות הם בעלי הספק נמוך מהמנועים חסרי המברשות ודורשים טיפול תקופתי והגנה מפני לחות ומים, והם מחוברים לאופניים באמצעות תמסורות כוח שונות.
המנועים חסרי המברשות אטימים למים (עד לזמן ספיגה של כשעה) ואינם זקוקים לטיפול תקופתי, נחשבים לאמינים ופעולתם שקטה.
הם לרוב מותקנים על ציר הגלגל ומהווים חלק בלתי נפרד מגלגל האופניים.
משנת 2012 החלו לייצר מנועים מרכזיים המחוברים לציר המרכזי באמצע השלדה וברובם בעלי חיישני כוח חכמים אשר מתאימים לעליות קשות של רכיבה ולרכיבת שטח.
החל משנת 2014 החלו לייצר מנועים נגד מים אשר מסוגלים לפעול גם כשהמנוע כולו שקוע במים וישנם כאלו גם בישראל.
מרכיבים עיקריים > בקר מנוע

צג דיגיטלי המציג מהירות, מצב סוללה, מרחק, שעון, הילוכים ועוד.
בקר המנוע הוא יחידה חשמלית-אלקטרונית המקבל כוח חשמלי מהסוללה ומווסת את הזרם המגיע למנוע, בהתאם למצב ידית התאוצה/חיישן הדיווש.
חלק מבקרי המנועים גם יודעים להחזיר זרם טעינה לסוללה בעת בלימה (שמופעלת על ידי מתג חשמלי המותקן על מערכת הבלמים).
בקרי המנוע שמפעילים את המנועים חסרי המברשות (brushless motors) מספקים מקצבי (pulse) זרם תלת פאזי לשלושת הסלילים העיקריים שבמנוע מאפשרים ניצולת מנוע גבוהה והתחממות מועטת.
בקרי מנועי המברשות מספקים זרם בעצמה משתנה בהתאם למצב המצערת/חיישן הפידול.
הבקרים נמדדים בהספק המרבי שהם מספקים (ואט W) ומוגדרים לטווח מתח עבודה מסוים (וולט V).
הבקר מקבל פיקוד הפעלה מידית התאוצה או בחיישן הדיווש המותקן על ציר דוושות האופניים.
הוא גם מקבל מהמנוע מידע על מצב הגלגל וכך מחליט על העצמה ועל מהירות מקטעי הזרם המשודרים אליו.
מרכיבים עיקריים > בלמים

בלי תלות בסוג הבלמים בהם נעשה שימוש בגלגלים, חובה להוסיף לכל ידית מעצור מתג אשר מחובר לבקר המנוע, או למנוע עצמו, וברגע של לחיצה קטנה על דוושת הבלם יאט את פעולת המנוע. ידית מעצור שאין בה מתג למערכת החשמלית אינה חוקית, ואף מסוכנת בעליל, אפילו אם באופניים מותקן אמצעי אחר לשליטה על המנוע, למשל בידית המעצור השנייה.
מרכיבים עיקריים > חיווט

החיווט הדרוש למערכת החשמלית הוא מרכיב עתיר עבודה באופניים. ריבוי המרכיבים של מערכת החשמל, והמיקום השונה שלהם על האופניים, דורשים תשומת לב רבה לעניין החיווט. את החיווט יש לחבר לאופניים, על מנת שלא ייתפס במקרה בחפצים כלשהם. אך יש להתחשב בכך שבאופניים נדרשת תנועה סיבובית של חלקים כמו הגלגל הקדמי והכידון. במקרה של אופניים מתקפלים נדרשת התאמה גדולה יותר של אורך החיווט, והנקודות בהן הוא מחובר לאופניים. נהוג שהחיווט יהיה גלוי, על מנת לאפשר תחזוקה של המערכת החשמלית, אם כי קיימים אופניים חשמליים בהם החיווט חבוי בתוך השלדה.
תקינה בישראל

ביולי 2014 התיר שר התחבורה לרכוב על אופניים חשמליים שעומדים בין השאר בתנאים הבאים:
עומדים בתקן אירופאי EN15194 או תקן ישראלי ת"י 1117 (חלק חמישי).
מהירותם לא עולה על 25 קמ"ש. משהגיעו האופניים למהירות 25 קמ"ש, תופסק פעולת המנוע.
הספק המנוע הוא עד 250 ואט.
הפעלת המנוע מחויבת להיות בעת הדיווש בלבד על ידי חיישן דיווש (PAS – Pedal Assistant System).
מצערת התאוצה – היא נגד משתנה המחובר לבקר המנוע ומספק זרם נמוך כדי להפעיל את הטרנזיסטורים שמספקים את כוח העבודה למנוע (חוקי בישראל עד מהירות של 6 קמ"ש).
חיישן הדיווש – הוא יחידת מגנטים וסליל המספקת מקצבי זרם נמוך (pulse) לבקר, שבהתאם מספק את עצמת הזרם למנוע.
האופניים החשמליים הוגדרו באופן רשמי כ-"אופניים בעלי מנוע עזר".
על פי התקנות שנכנסו לתוקפן ב-18 במאי 2016, הרכיבה על אופניים חשמליים מותרת מגיל 16 ומעלה בלבד. מותרת הרכיבה על שבילי אופניים או על הכביש בהתאם לחוקי התנועה, ואסורה הרכיבה על המדרכה. ישנה חובת חבישת קסדה בעת הרכיבה, בכל גיל ובכל הכבישים.
על פי החוק רוכב אופניים חשמליים ללא קסדה יחויב בקנס, רוכב אשר ידבר בטלפון בזמן נהיגה או יעבור באור אדום יקבל קנס כמו נהג ברכב.
באוקטובר 2018 פורסם על תקנות חדשות שייכנסו לתוקף בתחילת 2019 לפיהם מי שאינו מחזיק ברישיון נהיגה יהיה רשאי לנהוג באופניים חשמליים רק לאחר קורס עיוני ובחינה. בנוסף הוחלט על סנקציה למי שימצא רוכב על אופניים חשמליים מתחת לגיל 16 – זכותו להוצאת רישיון נהיגה תדחה בשנה ואופניו יוחרמו. מי שייתפס כי הסיר את מגבלת המהירות מהאופניים ייקנס ב-10,000 שקלים.
שימוש באופניים חשמליים בישראל – חקיקה והסדרה

הסדרת הנסיעה באופניים חשמליים בישראל נעשתה באמצעות חוק האופניים החשמליים 2021.
אופניים חשמליים מוגדרים על פי חוק זה כאופניים בעלי הספק מרבי של 250 ואט, שמהירות נסיעתם אינה עולה על 25 קמ"ש, ושהמנוע מפסיק את פעולתו אם מהירות האופניים מגיעה ל-25 קמ"ש, בהתאם לתקינה האירופית החוק הישראלי מגביל את גיל הרכיבה על אופניים חשמליים ל-16 שנים לפחות (תוקן במאי 2016) על פי התקנות מותר לרכוב על כלי זה רק על שבילי אופניים וכבישים.
לפי החוק, ישנם מספר כללי יסוד שעל רוכבי אופניים חשמליים להקפיד: הגיל המינימלי לרכיבה על אופניים חשמליים הוא 16 שנים ומעלה. מותר לרכב על אופניים חשמליים שההספק המרבי שלהם 250 וואט ומהירות נסיעתם עד 25 קמ"ש. קיימת חובה לחבוש קסדה ולהתקין מכשירי בטיחות כמו צופר ופעמון, פנס קדמי ופנס אחורי.
ישנם חוקים ותקנות נוספים כמו: חובה לרכוב כאשר שתי הידיים על הכידון, אסור להשתמש בטלפון סלולרי תוך כדי רכיבה, אלא רק באמצעות אוזניה ודיבורית, חובה לרכב על המדרכה או בצידו הימני של הכביש, ואסור לחצות מעבר חציה שאינו מסומן. כמו כן, מותר להרכיב נוסע נוסף, כאשר מתקיימים תנאים מסוימים, כמו מושב קבוע להרכבת הנוסע ושהנוסע הנוסף יהיה מעל שמונה שנים.
תקנות החוק מחייבות נהגי אופניים חשמליים לרכוב עם קסדה, וכן לעבור מבחן תאוריה בעל 30 שאלות מ-1 ביולי 2019. גיל המינימום לרכיבה באופניים חשמליים הוא 16. רכיבה על אופניים חשמליים מותרת בשבילי אופניים בלבד בכביש (רק בלית בירה בכביש). יש איסור מוחלט לרכב על המדרכה.
שימוש באופניים חשמליים בישראל – חקיקה והסדרה > פסיקת בית המשפט העליון אופניים החשמליים

לפי פסיקת בית המשפט העליון. אופניים חשמליים – או כפי שהם מכונים בחוק "אופניים עם מנוע עזר" – אינם עונים על ההגדרה "רכב מנועי" ולכן הם אינם חייבים ברישוי ורישום והם פטורים מחובת ביטוח. הטענה מרכזית בעד פטור זה היא כי 90% מהנפגעים בתאונות בהן מעורבים אופניים חשמליים הם הרוכבים עצמם ו-10% הם הולכי הרגל. בנוסף, קיים אינטרס ציבורי לעודד שימוש באופניים חשמליים ככלי תחבורה ירוק. אולם, על פסיקה זו נמתחה ביקורת חריפה: הפסיקה מונעת מהולכי הרגל שנפגעו מרוכבי אופניים לקבל פיצויים כנפגעי תאונות דרכים; וכן היא מעודדת שימוש בכלי "ירוק" במחיר של פצועים.
שימוש באופניים חשמליים בישראל – חקיקה והסדרה > מעורבות רוכבי אופניים חשמליים בתאונות דרכים

מעורבותם של רוכבי אופניים חשמליים בתאונות היא תופעה שהולכת ומתרחבת בשנים האחרונות. דו"ח מכון גרטנר מראה כי ב-2021, כ-1,400 איש, מהם כ-100 הולכי רגל, אושפזו בבתי חולים, אחרי תאונות עם כלים חשמליים. כ-20% מהם היו רוכבים בני פחות מ-16 שנה, שהחוק אוסר עליהם לרכוב עליהם. בנוסף, הדו"ח מראה כי ישנה עלייה במספר הנפגעים בתאונות עם אופניים חשמליים מ-75 בשנה, ל־1,378 ב-2021, בשנה זו מתו מפצעיהם 14 מהרוכבים, ובשלוש השנים האחרונות – 52 רוכבים.
חוקי אופניים חשמליים בעולם

| מדינה | מגבלת מהירות בקמ"ש | מגבלת וואט | מגבלת משקל | דרישת גיל | חובת לוחית רישוי |
| --- | --- | --- | --- | --- | --- |
| אוסטרליה אוסטרליה | 25+10% | 250 | אין | אין | לא |
| קנדה קנדה | 32 | 500 | אין |  | לא |
| הרפובליקה העממית של סין הרפובליקה העממית של סין | 30 | אין | 20 | אין | לא |
| האיחוד האירופי האיחוד האירופי | 25+10% | 250 | אין | אין | לא |
| גרמניה גרמניה | 45 | 350 | אין | 16 | כן |
| צפון אירלנד צפון אירלנד | 24.9 | 250 | 40 | 14 | כן |
הונג קונג הונג קונג: השימוש באופניים חשמליים אסור.
| מקסיקו מקסיקו | כמו אופנועים | כמו אופנועים |  | 15 | כן |
| נורווגיה נורווגיה | 45 | 500 | אין | אין | כן |
| ישראל | 25 | 250 | אין | 16 | כן |
הערות שוליים

↑  108 דירות עלו באש כתוצאה מהטענה לא בטוחה של סוללות לאופניים חשמליים, באתר כבאות והצלה לישראל
↑  רוכבי אופניים, עיקרי החוק ביחס לרוכבי אופניים (עמ' 1), באתר http://rsa.gov.il, הרשות הלאומית לבטיחות בדרכים-> מי אנחנו -> תחומי פעילות -> חקיקה ושפיטה -> רוכבי אופניים. הדרישות מאופניים חשמליים הן בסוף הדף
↑  צעד חשוב לעידוד התחבורה הירוקה בישראל. מ-1 בספטמבר: ניתן לרכוב על אופניים חשמליים בישראל (עמ' 1), באתר מדינת ישראל, משרד התחבורה והבטיחות בדרכים, משרד התחבורה >> פרסומים >> הודעות לעיתונות >> תחבורה יבשתית, ‏21 ביולי 2014 (ארכיון)
↑  ועדת הכלכלה: תקנות התעבורה (תיקון מס'...), התשע"ד-2013, בדבר הסדרת השימוש באופניים חשמליים, בהשתתפות מנכ"ל משרד התחבורה והבטיחות בדרכים מר עוזי יצחקי (עמ' 55 (A4)), באתר הכנסת, פרוטוקול מס' 322. מישיבת ועדת הכלכלה. יום שני, כ"ג בתמוז התשע"ד (21 ביולי 2014), שעה 11:00
↑  הלל פוסק, הרכיבה על אופניים וקורקינט חשמליים תותר רק מגיל 16, באתר ynet, 9 במרץ 2016
↑  www.rsa.gov.il/chadartikshoret/chadashot/Pages/ofnaimhasmali1006-5747.aspx
↑  משרד התחבורה גיבש תכנית חדשה להגברת בטיחותם של רוכבי האופניים החשמליים, באתר משרד התחבורה והבטיחות בדרכים, ‏4 באוקטובר 2018
1 2  הדר יעל, תאונות אופניים חשמליים, באתר הרשות הלאומית לבטיחות בדרכים, ‏7 באוקטובר 2018
↑  ברק פרידמן, אופניים חשמליים-כלי הרכב החדש, באתר אור ירוק
↑  קינן כהן‏, פסיקת האופניים החשמליים: העליון הציל את המדינה מעצמה, באתר וואלה, 17 באוקטובר 2020
↑  עציון אודי, זינוק של 25% בנפגעי תאונות אופניים חשמליים וקורקינטים, באתר ynet, 28 בינואר 2022
| --- | --- |
בקרת זהויות :  NLI: 987007540767205171  BnF: cb15549474c (data)  GND: 4508380-0  LCCN: sh2009005122  NDL: 01205461  NKC: ph683605 
טכנולוגיה פורצת דרך של מנוע מרכזי אופניים חשמליים
מנוע גלגל חשמלי באופניים
ידית ברקס הידראולית לאופניים חשמליים